Luišs di Kamoinšs
Luišs Vašs di Kamoinšs (portugāļu: Luís Vaz de Camões, izrunā: /luˈiʃ vaʃ dɨ kaˈmõi̯ʃ/, dzimis 1524. gada decembrī vai 1525. gada janvārī, miris 1580. gada 10. jūnijā) bija portugāļu dzejnieks. Renesanses garā rakstījis lirisko dzeju, sonetus, satīru un komēdijas. Ievērojamākais darbs episkā poēma Os Lusíadas (1572), kurā apraksta portugāļu jūrasbraucēja Vasko da Gamas ceļojumu uz Indiju.